
Hinna kehtestamine XII vabariiklikul noorte pianistide instrumentaalkontserdi konkursil osalemise eest
1. Asjaolud ja menetluse käik.

Ajavahemikul 17.-19.02.2017. a toimub Narvas, Narva Muusikakooli ruumides XII vabariiklik noorte pianistide instrumentaalkontserdi konkurss. Konkursist võtavad osa lapsed vanuses 8-16 a. Korraldusega kehtestatakse konkursil osalemise hind 20,00 eurot osaleja kohta.
Laekuvate vahendite arvelt kaetakse osaliselt konkursi korraldamisega seotud kulud, eelkõige osalejate majutuskulud. Konkursi korraldaja on linna asutus Narva Linna Sümfooniaorkester.
2. Õiguslikud alused.

Vastavalt kohaliku omavalitsuse korralduse seaduse § 30 lõike 3 alusel kehtestab linnavalitsus oma korraldusega linna asutuse poolt osutatavate teenuste hinnad.
3. Otsus.

Kehtestada 17.-19.02.2017 toimuva XII vabariikliku noorte pianistide instrumentaalkontserdi konkursil osalemise hind 20,00 eurot osaleja kohta konkursi korraldamisega seotud kulude osaliseks katmiseks.
4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.2   Korraldus jõustub seadusega  sätestatud korras.

